Bygningen ejes i dag af manden bag 2E Ejendomme Jesper Skovsgaard og tømrermester Mogens Jørgensen. De har fået godkendt at udgrave til en høj kælder, hvor de har planer om at der skal laves et bowlingcenter. I stueplan skal der være fire til fem lejemål. Indtil videre har ejerne forhandlet med alt fra forretninger til restauratører - blandt andet en landsdækkende juicebar. Da Jesper Skovsgaard og Mogens Jørgensen overtog Kvægtorvet af den tidligere ejer Bestseller, overtog de også ansvaret for at restaurere bygningen, så den kommer til at fremstå i sin oprindelige form. Det nye Kvægtorv forventes færdigt om to til tre år - samtidig med Musikkens Hus.

Opsummering:
Det gamle kvægtorv på havnefronten i Aalborg kan i fremtiden ende som bowlingcenter.